রয়্যাল রাম্বল (২০০৩)

রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত ষোড়শ অনুষ্ঠান ছিল। এই অনুষ্ঠানটি ২০০৩ সালের ১৯শে জানুয়ারি তারিখে মার্কিন যুক্তরাষ্ট্রের ম্যাসাচুসেটসের বস্টনের ফ্লিট সেন্টারে অনুষ্ঠিত হয়েছে। এটি ফ্লিট সেন্টারে অনুষ্ঠিত ডাব্লিউডাব্লিউই-এর সর্বপ্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার রয়্যাল রাম্বল ম্যাচে সর্বশেষ দি আন্ডারটেকারকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, কার্ট এঙ্গেল ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ক্রিস বেনোয়াকে এবং ওয়ার্ল্ড হেভিওয়েট চ্যাম্পিয়নশিপ ম্যাচে স্কট স্টাইনার ট্রিপল এইচকে ডিস্কোয়ালিফিকেশনের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।

পটভূমি
রয়্যাল রাম্বল হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জানুয়ারি মাসে অনুষ্ঠিত হয়। "গ্রীষ্মের সবচেয়ে বড় আয়োজন" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো রয়্যাল রাম্বল অনুষ্ঠিত হয়েছে।

এই অনুষ্ঠানটি রয়্যাল রাম্বল ম্যাচের নামে নামকরণ করা হয়েছে, যা হচ্ছে এটি একটি পরিবর্তিত ব্যাটল রয়্যাল যেখানে কুস্তিগিরগণ একই সময়ে রিংয়ে কুস্তি শুরু করার পরিবর্তে একটি নির্দিষ্ট সময় পর পর প্রবেশ করে। রয়্যাল রাম্বল ম্যাচের ধারণাটি তৈরি করেছিলেন কুস্তিগির প্যাট প্যাটারসন, যেখানে ৩০ জন কুস্তিগির ১ হতে ৩০ নম্বর পর্যন্ত ধারাবাহিকভাবে ম্যাচে প্রবেশ করে। ১ এবং ২ নম্বর কুস্তিগির ম্যাচটি শুরু করে এবং অন্যান্য কুস্তিগির প্রতি দুই মিনিট পর পর ম্যাচে যোগদান করে। একটি সাধারণ ব্যাটল রয়্যালের মতো, কুস্তিগিরগণ রিংয়ের উপরের দড়ির উপরে দিয়ে উভয় পা মেঝে স্পর্শ করানোর মাধ্যমে তাদের বিরোধীদের নির্মূল করতে পারে। সকল কুস্তিগিরদের নিষ্কাশন করার পর অবশিষ্ট কুস্তিগির এই ম্যাচের বিজয়ী হন।

২০০৩ সালের এই অনুষ্ঠানটি রয়্যাল রাম্বল কালানুক্রমিকের ষোড়শ অনুষ্ঠান ছিল, যা ১৯শে জানুয়ারি তারিখে মার্কিন যুক্তরাষ্ট্রের ম্যাসাচুসেটসের বস্টনের ফ্লিট সেন্টারে অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

ঐতিহ্যবাহী এই রয়্যাল রাম্বল ম্যাচে সাধারণত ৩০ জন প্রতিযোগী অংশগ্রহণ করে এবং বিজয়ী কুস্তিগির ঐতিহ্যগতভাবে একই বছরের রেসলমেনিয়ায় একটি ওয়ার্ল্ড চ্যাম্পিয়নশিপ ম্যাচে প্রতিদ্বন্দ্বিতা করার সুযোগ পায়। ১৯৯২ সালের পূর্ব পর্যন্ত রয়্যাল রাম্বল ম্যাচ জয়লাভ করার স্বীকৃতিস্বরূপ কোনো পুরস্কার ছিল না। ১৯৯২ সালে, যেহেতু ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপের কোন চ্যাম্পিয়ন ছিল না, তাই উক্ত সালের রয়্যাল রাম্বল ম্যাচের বিজয়ী চ্যাম্পিয়নশিপটি জয়লাভ করেছিল। ১৯৯৩ সালে রয়্যাল রাম্বল ম্যাচে বিজয়ী কুস্তিগিরকে পুরস্কারস্বরূপ ডাব্লিউডাব্লিউএফের বৃহত্তম অনুষ্ঠান রেসলম্যানিয়ায় ওয়ার্ল্ড চ্যাম্পিয়নশিপ ম্যাচে প্রতিদ্বন্দ্বিতা করার সুযোগ প্রদান করা হয়; এভাবে রয়্যাল রাম্বল বিজয়ীর রেসলম্যানিয়াতে একটি ওয়ার্ল্ড চ্যাম্পিয়নশিপ ম্যাচ অর্জনের ঐতিহ্য প্রতিষ্ঠিত হয়।

তথ্যসূত্র

বহিঃসংযোগ
  

২০০৩
রয়্যাল রাম্বল
জানুয়ারি ২০০৩-এ মার্কিন যুক্তরাষ্ট্রে ঘটনা
২০০৩-এ ম্যাসাচুসেটস
বস্টনে ঘটনা
বস্টনে পেশাদার কুস্তি